  Майя Бывальцева 2020-тӥ арын Ижкарын 663 сюрс метр сюрес гожъёс, 1 сюрс квадрат метрлэсь трос пӧртэм пусъёс лэсьтозы.Со сярысь кар администрацилэн пресс-службаез ивортэ. Ужъёсты кутскон понна сюрес шобретлэн температураез 5 градуслэсь улӥын, омырлэн 10 градуслэсь улӥын, нош омырлэн мускытлыкез 75 процентлэсь вылӥын медаз луы. Гожъёсты буёлэн но термопластикен лэсьтозы. Кылем арын эскерон вылысь пӧсь пластикен гожъёсты Удмуртской но 9-тӥ Январь ульчаосын лэсьтӥзы вал. Карлэн тӧроез Олег Бкмеметьев пусйиз, сюрес гожъёсты лэсьтонэн кылем арысь югдур туэ уз луы. Тодэ вайытом, 2019-тӥ арын подрядчик ужъёсты кулэ дыръя ӧз быдэсты. Ватсалом, саклыктэк уз кыле велосипедэн ворттылон сюресъёс но, гожъёсты но пусъёсты озьы ик выльдозы. Выль гожъёс лэсьтозы таяз арын тупатъяно 27 тротуаръёс пӧлысь тямысаз.  Тегъёс: Авто Ижкар Удмуртия сюресъёс ОлегБекмеметьев  